เย็นนี้หลักเลิกงานเตรียมรวบรวมสมัครพรรคพวก ยกพลมากินบุฟเฟ่ต์ชาบูโฮมเมดสไตล์ “อิซากายะ” อร่อยไม่อั้นเต็ม 90 นาที ราคาดีเพียง 288 บาท (net) ไม่มีเซอร์วิสชาร์จ ที่ร้าน “Shabuya 888” สาขาปิ่นเกล้า ที่ไม่ว่าจะต้นเดือน กลางเดือน ปลายเดือน หนทางสังสรรค์ก็เดินสะดวก

เติมมูสสนุกให้คำคืนด้วยบรรยากาศภายในร้านที่ตกแต่งในสไตล์อิซากายะ แบ่งเป็นสองชั้น เก้าอี้มีแบบสองสไตล์ คือ แบบปกติ และแบบย้อนขาชิลล์ๆ บนชั้นสอง รับรองความความชิลล์ อย่างที่คอนั่งญี่ปุ่นหลายๆ คนคุ้นตาในภาพยนตร์เรื่อง Tokyo Tower อย่างไหนอย่างนั้น

เสน่ห์สำคัญของชาบู นั้นอยู่ที่ “น้ำซุป” กับ “น้ำจิ้ม” สไตล์โฮมเมด ที่เจ้าของร้านอาศัยการครูพักลักจำมาจากเพื่อนซี้ชาวญี่ปุ่น สมัยเรียนต่างประเทศ ทำให้น้ำจิ้มพอนซึ และน้ำจิ้มโกมะ รสชาติเข้มข้นตามสไตล์ญี่ปุ่นแท้ๆ สำหรับบางคนอาจจะรู้สึกแปลกลิ้นไปบาง ก็ปรุงรสชาติเพิ่มได้จากเครื่องเคียงที่วางอยู่ข้างกัน เข้ากับน้ำซุปสองแบบสองสไตล์ อย่าง “ซุปกระดูกหมูข้น” และ “น้ำซุปไก่” ชอบแบบไหนก็เลือกโล้ด

ในส่วนของเกรดเนื้อที่ทางร้านเลือกใช้ เน้นคัดเนื้อโคขุนในประเทศเกรดคุณภาพ ที่ให้คาแลคเตอร์ความเป็นเนื้อ ที่แล่บางขนาดกับเหมาะกับการชาบู ซึ่งแบ่งออกเป็นส่วน ทั้งแบบ “เนื้อสันคอ” “เนื้อลายหินอ่อน” และ “เนื้อริบอาย” ที่แทรกมันเต็มชิ้นไม่แพ้เนื้อนอกเลยทีเดียว 

ส่วนใครกินเนื้อไม่ได้ก็ไม่ต้องน้อยเนื้อต่ำใจ กลัวว่าจะไม่คุ้มค่า เพราะทางร้านเค้าสแตนบายเมนูหมู ไก่ และปลาไว้พร้อมสรรพ ตั้งแต่ “หมูสันคอ” “หมูสามชั้น” “ตับหมู” “เนื้อไก่” “ปลาแพนกาเซียส” “ปลาหมึก” “หอยแมลงภู่ชิลี” และที่เด็ดสุดคือ “หมูบดสึบิเระ” ที่ใครมาก็ติดใจ

แถมราคานี้ยังนับรวมบุฟเฟ่ต์ “ชุดผักรวม” ที่รวมสารผัดผักทั้ง “ผักกาดขาว” “ผักบุ้ง” “เห็ดหอมสด “เห็ดนางรมหลวง” “เห็ดเข็มทอง” “ต้นหอมญี่ปุ่น “กระหล่ำปลี “แครอท” “หอมใหญ่” “เต้าหู้” “เผือก” และ “ข้าวโพด” อีกด้วย ตัวเลือกเยอะจนไม่อยากจะเชื่อเลยว่านี่คือ 288 บาท/net

นอกเหนือจากในบุฟเฟ่ต์ ก็ยังมีส่วนของ Side dishes จำพวก “เมนูทอด” ทั้งหลายทั้งปวง อาทิ “เกี๊ยวซ่าทอด” “ไก่คาราเกะ” ปีกไก่ทอด” “ปูอัดทอด” “มันฝรั่งทอด” และอื่นๆ ให้เลือกแกล้มแอกอฮอล์กันเพลินๆ เพราะอย่างที่บอกไปตั้งแต่เริ่ม ว่าร้านนี้เป็นร้านชาบูสไตล์ “อิซากายะ” ฉะนั้น เหล้ายาปลาปิ้งต้องมาเต็ม มีทั้ง “เบียร์” ที่มีทั้งแบบขวดอย่างไฮนาเก้น (128 บาท/ไซส์ L) เบียร์คิริน (128 บาท/ไซส์ L) และแบบสด Asahi (188 บาท/เหยือก) หรือจะลองเป็น “สาเก” และ “โชจู” นำเข้าจากญี่ปุ่น และเกาหลี  ยกตัวอย่างเช่น “NAMA CHOZO DRAFT SAKE” “KAKUBIN SUNTORY WHISKY” “CHOYA UMESHU” และแบรนด์อื่นๆ อีกเพียบ

โดนใจกันไหมละ? ราคาบุฟเฟ่ต์เป็นมิตรกับกระเป๋าตังค์ตลอดทั้งเดือนแบบนี้ ท่องไว้ บุฟเฟ่ต์อิ่มไม่อั้นตลอด 90 นาที ราคาเดียว 288 บาท/net ไม่มีเซอร์วิสชาร์จ ที่ “Shabuya 888” สาขาปิ่นเกล้า และสาขาอื่นๆ :”)